„Elektri universaalteenusest on alates selle kehtestamist oktoobris tagasi paketi juurde pöördunud ligikaudu 1000 tarbijat. See on ka arusaadav, kui börsihind on juba mitmendat kuud odavam. See näitab ka, mida osad tarbijad sellest universaalteenusest arvavad,“ ütles Eesti Energia juhatuse esimees Hando Sutter Riigikogu riigieelarve komisjoni istungil, kus arutleti elektri universaalteenuse kõrge hinna üle.
#000001
Ettevõtlus- ja infotehnoloogiaminister Kristjan Järvan tõi esile, et universaalteenusega on praeguseks liitunud ligikaudu 300 000 tarbijat ja 10 000 väikeettevõtet ning see on andnud inimestele kokkuhoidu 15 miljoni euro ulatuses. Samas vajab universaalteenus muutmist, mispärast ongi tuldud välja uue seaduseelnõuga, mis kohustaks Eesti Energial müüma elektrit soodsama hinnaga.
#000004
„Kui börsihind on alla universaalteenuse hinna, siis börsihinnaga, kui kõrgem, siis konkurentsiameti kehtestatud universaalteenuse hinnaga. Tahame tekitada hübriidpaketi. Idee on valitsuse laual ning soovime selle viia parlamendi ette veel enne valimisi,“ märkis Järvan.
#000005
Sutter suhtus uude algatusse skeptiliselt öeldes, et eesmärk võib küll olla õilis, aga proleemi see ei lahenda. „Energia müümisel on kaks loogikat. Üks on turupõhine ning väljandub börsihinnas. Teine on reguleeritud hind ning see väljendub universaalteenuses. Neid kahte uue paketi puhul segades head tulemust ei tule. Miks me peame hakkama turgu solkima?“ küsis ta.
#000006
Turuhinna muutustest see hind paraku ei sõltu. „Tahame, et Eesti investeeriks võrku rohkem, aga elektrilevi lõpetas aasta kahjumiga. Kui elektritootja majanduslikku toimetulekut nõrgestatakse, siis see pole varsti enam jätkusuutlik,” lausus ta. Järvani sõnul kavandatav seadusemuudatus siiski Enefit Powerit ei puuduta.
#000009
Konkurentsiametiameti peadirektor Evelin Pärn-Lee ütles Sutterile vastuseks, et hinnaküsimus on jäänud toppama hoopis selle taha, et on pikalt oodatud Enefit Powerilt infot. „Kui ettevõtja annaks infot kohe ja korrektselt, siis saaksime tegutseda varem. Me liigume tavapärases graafikus, aga info ootamisele on kulunud palju aega,” lausus ta.
#000010
Erikomisjoni esimehe Tõnis Möldri sõnul pidi sügisel kehtestatud elektri universaalteenus andma tarbijatele võimaluse kasutada keerulisel perioodil soodsa ja stabiilse hinnaga elektrit. „Tänaseks näeme, et universaalteenusest ei ole kasu ei kodutarbijatele, ettevõtjatele ega ka omavalitsustele. Elektri börsihind on juba pikka aega madalam kui universaalteenuse hind,“ ütles ta lisades, et ainsana saavad universaalteenusest praegu kasu elektrimüüjad.
#000011
NB! Kommentaarid on avaldatud lugejate poolt. Kommentaare ei toimetata. Nende sisu ei pruugi ühtida toimetuse seisukohtadega. Kui märkad sobimatut postitust, teavita sellest moderaatoreid vajutades linki “Sobimatu”!
#000013
Pealinna kommentaarikeskus on tehniline vahend, mis võimaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada.
#000016
Pealinn keelab kirjutada kommentaare, mis ei vasta sisult hea tava reeglitele.
#000018
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000038